alexandrainst/scandi-wiki huggingface dataset:
Folkevennen

Folkevennen var et norsk tidsskrift som utkom i årene 1852–1900. Tidsskriftet var organ for Folkeopplysningsselskapet. Tidsskriftet hadde folkeopplysning som formål og var inspirert av N.F.S. Grundtvigs ideer om folkelig opplysning.

Redaktører
 1852–1857: Ole Vig
 1858–1866: Eilert Sundt
 1866–1867: Michael Johan Færden
 1868–1897: Hartvig Lassen
 1897–1900: Jens Raabe

Kilder
 Salmonsens konversationsleksikon, Anden Udgave, bind VIII, «Folkeoplysningsselskabet». København, J. Schultz, 1919.

Nedlagte norske tidsskrifter
Publikasjoner etablert i 1852
Publikasjoner nedlagt i 1900
1852 i Norge
VM i friidrett 2007 – 400 meter menn

Øvelsen 400 meter herrer ved VM i friidrett 2007 ble avholdt på Nagai Stadium mellom 28. august og 31. august.

Medaljevinnere

Rekorder

Resultater

Forsøksheat
Kvalifikasjon: De tre første i hvert heat (Q) og de tre raskeste ellers (q) gikk videre til semifinalene.

Semifinaler
Se to første I hver semifinale (Q) od 50 raskeste ellers (q) gikk videre til finalen.

Finalen

Eksterne lenker
 Resultater

400 h
Sprintløp
Penn Jillette

Penn Jillette (født 5. mars 1955) er en amerikansk komiker, illusjonist, sjonglør og forfatter kjent for sitt samarbeide med illusjonisten Teller i laget Penn & Teller.

Han ble født i Greenfield i Massachusetts. Han mislikte tradisjonelle illusjonistopptredener som ble fremstilt som ekte magi, som The Amazing Kreskin på The Tonight Show Starring Johnny Carson. Da han var atten år gammel, så han en oppvisning av James Randi som åpent erkjente at dette var illusjoner for underholdning og ingen mystiske overnaturlige krefter. Dette gjorde inntrykk på Jillette.

Jillette legger ikke skjul på at han er ateist, libertarianist (han har også omtalt seg selv som anarkokapitalist) og skeptiker. Han er medlem (Fellow) ved Cato Institute. 

I 1999 tok han patent på «Jill-Jet», en badekar-jet spesifikt vinklet for kvinnelig nytelse. Han har kreditert Deborah Harry fra bandet Blondie for ideen. En artikkel i Playboy i 2006 opplyste at oppfinnelsen opprinnelig skulle hete «Clit-Jet», men Penn mente at «Jill-Jet» var bedre fordi det refererte til navnet hans.

Jillette ble deltaker i 2008-sesongen av Dancing with the Stars, og ble den første mannlige deltakeren som røk ut.

Jillette spiller bassgitar og kontrabass. Han har samarbeidet med blant andre The Residents.

Opptredener

Film 

 Futurama: Into the Wild Green Yonder (2009)
 The Aristocrats (2005)
 Michael Moore Hates America (2004)
 Fantasia 2000 (2000)
 Fear and Loathing in Las Vegas (1998)
 Toy Story (1995)
 Hackers (1995)
 Car 54, Where Are You? (1994)
 Penn & Teller Get Killed (1989)
 Gandahar (1988)
 Tough Guys Don't Dance (1987)
 My Chauffeur  (1986)

TV 

 Lois & Clark: The New Adventures of Superman
 «Illusions of Grandeur» (1 episode, 1994), som «Romick»
 Venner for livet
 «The One With the Cuffs» (1 episode, 1997), som leksikonselger
 The Drew Carey Show
 «See Drew Run» (1997) TV-episode, som «Archibald Fenn»
 «Drew Meets Lawyers» (1995) TV-episode, som «Archibald Fenn»
 Sabrina The Teenage Witch
 «First Kiss» (1997) TV-episode, som «Drell»
 «Jenny's Non-Dream» (1997) TV-episode, som «Drell»
 «Terrible Things» (1996) TV-episode, som «Drell»
 «Pilot» (1996) TV-episode, som «Drell»
 Babylon 5
 «Day of the Dead» (1998) TV-episode, som «Rebo»
 Dharma & Greg 2001
 Miami Vice
 «Prodigal Son» (1985) TV-episode, som «Jimmy Borges»
 The West Wing
 «In the Room» (2004), som seg selv
 Penn & Teller: Bullshit! (2003 – )
 The Moxy Show (opprinnelig stemmen til «Flea»; senere erstattet av en uidentifisert skuespiller i noen episoder)
 Identity
 Real Time with Bill Maher (2006) TV-episode, som seg selv
 Dancing with the Stars (2008), som seg selv
 Numb3rs 
 «Magic Show» (2008), som seg selv

Bøker

Referanser

Eksterne lenker   
 
 
 
 

Komikere fra USA
Illusjonister
Personer fra Franklin County i Massachusetts
Anarkokapitalister
VM i friidrett 2007 – 10 000 meter menn

Øvelsen 10 000 meter herrer ved VM i friidrett 2007 ble avholdt på Nagai Stadium i Osaka, Japan den 27. august.



Rekorder

Medaljevinnere

Resultater

Kilder
Full results - IAAF.org

10000 h
Langdistanseløp
Paul Radmilovic

Paulo Francesco Radmilovic (født 5. mars 1886 i Cardiff, død 29. september 1968 i Weston-super-Mare) var en britisk svømmer og vannpolospiller som deltok i flere olympiske leker.

Radmilovic ble olympisk mester to ganger under OL 1908 i London. Han var med på både det britiske vannpololaget som vant gull og på det britiske laget som vant 4 x 200 meter svømming. Fire år senere, under OL 1912 i Stockholm, fikk han sin andre olympiske tittel i vannpolo. Han var også med på det britiske vannpololaget som vant gull i 1920 i Antwerpen

OL-medaljer 
 1908  London -  Gull i svømming, stafett 4 x 200 meter fri (Storbritannia)
 1908  London -  Gull i vannpolo, (Storbritannia)
 1912  Stockholm -  Gull i vannpolo, (Storbritannia)
 1920  Antwerpen -  Gull i vannpolo, (Storbritannia)

Eksterne lenker 
 

Britiske svømmere
Britiske vannpolospillere
Olympiske mestere for Storbritannia
Deltakere for Storbritannia under Sommer-OL 1906
Svømmere under Sommer-OL 1906
Medaljevinnere under Sommer-OL 1908
Deltakere for Storbritannia under Sommer-OL 1908
Svømmere under Sommer-OL 1908
Vannpolospillere under Sommer-OL 1908
Medaljevinnere under Sommer-OL 1912
Deltakere for Storbritannia under Sommer-OL 1912
Svømmere under Sommer-OL 1912
Vannpolospillere under Sommer-OL 1912
Medaljevinnere under Sommer-OL 1920
Deltakere for Storbritannia under Sommer-OL 1920
Vannpolospillere under Sommer-OL 1920
Deltakere for Storbritannia under Sommer-OL 1924
Vannpolospillere under Sommer-OL 1924
Deltakere for Storbritannia under Sommer-OL 1928
Vannpolospillere under Sommer-OL 1928
Personer fra Cardiff
Fødsler i 1886
Dødsfall i 1968
Olympiske medaljevinnere i svømming
St. Maximin

St. Maximins kloster (Abtei eller Reichsabtei St. Maximin) var et benediktiner-kloster i Trier i Rheinland-Pfalz, Tyskland.

Klosteret regnes som et av de eldste i Vest-Eruopa, og skal ha blitt grunnlagt av sankt Maximin av Trier (d. 346) på 300-tallet. Maximin og andre tidlige biskoper av Trier ble begravet i klosterkirkens krypt. Kirken, som først var dedikert til apostelen Johannes, ble senere viet til Maximin. 

Benediktinerne kom hit på 500-tallet, og etterfulgte muligens et tidligere klosterfellesskap. Klosteret ble ødelagt av normannerne i 882 og gjenoppbygd fra 942 til 952. På 1200-tallet ble de ødelagt i brann, og gjenoppbygget på samme grunnmur. 

Klosterets riksumiddelbarhet var i flere hundre år et konflikttema. I 1674 ble klosteret helt ødelagt av franske styrker, og gjenoppbygget 1680-84. Klosteret ble avviklet i 1802, og bygningene ble tatt i bruk til verdslige formål, blant annet skole og fengsel. Det hele ble ødelagt av bomber under andre verdenskrig, med unntak av en frittstående portal. Kirken overlevde krigen, men er nå avvigslet, og ble fra 1979 til 1995 overført til verdslig bruk, som konsertsal.

Referanser 

Katolske klostre
Klostre i Tyskland
Byggverk i Rheinland-Pfalz
Benediktinerordenen
Stater og territorier opphørt i 1669
Tvangssalg

Tvangssalg er salg av et panteobjekt (for eksempel en eiendom) etter krav fra en eller flere kreditorer som har pant i panteobjektet. Pant kan etableres ved frivillig pantsettelse, ved utleggspant eller med hjemmel i lov (legalpant). Hensikten med tvangssalg er å inndrive gjelden som skyldes til kreditor.

Det kan normalt stiftes pant også i en ideell andel av panteobjektet hvis objektet eies av flere i sameie, for eksempel ved utleggspant i en ideell andel av en eiendom hvis en av eierne/hjemmelshaver gjeldsforfølges av en kreditor. Tvangssalg kan også begjæres av en sameier, eksempelvis i bolig dersom sameiet ønskes oppløst og annen sameier nekter å oppløse sameiet. 

Tvangssalg begjæres av pantekreditor når skyldneren har misligholdt gjelden. Det kan også begjæres tvangssalg av en ideell andel. Selv om pantegjeld er misligholdt, er det ikke sikkert at tvangssalget kan gjennomføres ettersom foranstående pengeheftelser må inndekkes av salgssummen. Eksempelvis vil 2. prioritets pantekreditor ikke kunne gjennomføre tvangssalget hvis ikke 1. prioritets panthaver får full dekning av sitt pantekrav. 

Begjæring om tvangssalg sendes til rett namsmyndighet. 

De som kjøper på tvangssalg låser sitt bud for en tid, og kan gå glipp av andre muligheter. 

I følge tvangsfullbyrdelsesloven § 11-26, -  er kun bud som er bindende i minst 6 uker, - gyldige.

Det kan også være en del utfordringer i forhold til utflytting. De som selger kan regne med en lavere pris da det er en del ulemper for kjøper, og de kan få en medhjelper som ikke er like flink til å selge som en eiendomsmegler er. Det er også mulig å stoppe tvangssalg ved oppgjør eller forhandlinger. For eksempel kan man refinansiere gjeld man har til et nytt lån. Slik gjør man opp eksisterende krav, noe som stopper tvangssalget.

Referanser

Se også 
Gjeldssanering
Gjeldsordning
Offentlig gjeldsrådgiver
Privat gjeldsrådgiver
Norsk panterett
Servitutt

Eksterne lenker
 Tvangssalg av fast eiendom (Justorget.no)
 Lov om tvangsfullbyrdelse (Lovdata.no)

Tvangsfullbyrdelse
Gjeld
VM i friidrett 2007 – 10 000 meter kvinner

Øvelsen 10 000 meter kvinner ved VM i friidrett 2007 ble avholdt på Nagai Stadium i Osaka, Japan den 25. august.

Den 29. mars 2017, bekreftet IAAF at Elvan Abeylegesse hadde testet positiv for et ulovlig stoff ved VM i friidrett 2007, og at alle hennes resultater fra 2007 til 2009, var strøket.


Rekorder

Medaljevinnere

Resultater

Referanser

Eksterne lenker 
Full results - IAAF.org

10000 k
Langdistanseløp
Urospredere

Urospredere er en norsk dokumentarfilm om fildeling og piratkopiering. Prosjektet ble startet av Asbjørn Engedal og frilansjournalist Simon Eriksen Valvik. Redaksjonen består av ti medarbeidere som er spredt over hele landet.

Meningen med filmen er å skape en åpen debatt om ulovlig fildeling i Norge. I filmen ønsker Urospredere å slippe til partenes ulike meninger, og dermed skape forståelse. Dokumentarfilmen vil blant annet fokusere på hvordan fildeling kan gjøres lovlig, hvilke lovendringer som må til, og hvordan ville det fungere. En annen interessant side er selvsagt hva underholdningsbransjen synes, og hvor de ser seg selv om femten år.

Navnet på filmen Urospredere reflekterer at den norske filmen Uro i 2006 ble kopiert og spredd på NorBits og Piratebay.

Medvirkende 
 Aslak Borgersrud, Gatas Parlament
 Aslak Hartberg, Klovner i Kamp.
 Anne Solsvik, Leder av Unge Venstre.
 Bjørn Rogstad, General Manager: EMI Music Norway.
 Daniel Søland Jackson, IT-utvalget i Rødt.
 Espen Tøndel, Simonsen Advokatfirma.
 Grunnlegger av et norsk fildelingsnettverk.
 Harald Zwart.
 Larry Bringsjord, Fono-formann og platedirektør.
 Leif T. Aanensen, Datatilsynet.
 Magnus Eriksson, Piratbyrån.
 Marte Thorsby, IFPI.
 Peter Sunde, The Pirate Bay.
 Simon Souyris Strumse, Sosialistisk Ungdom
 Thomas Gramstad, Elektronisk Forpost Norge.
 Torgeir Waterhouse, IKT-Norge.
 Trond Giske, Kultur- og kirkedepartementet.

Referanser

Eksterne lenker 
 
 Filmens hjemmeside

Norske dokumentarfilmer
Norske dokumentarfilmer fra 2000-årene
Charlotte av Luxembourg

Charlotte av Luxemburg (Charlotte Aldegonde Élise Marie Wilhelmine, født 23. januar 1896, død 9. juli 1985) var storhertuginne og regent av Luxembourg fra 1919 til 1964.

Hun var datter av storhertug Vilhelm IV og Maria Anna av Portugal. Hun etterfulgte sin søster, Marie-Adélaïde, på tronen den 15. januar 1919. Hun giftet seg samme år med sin fetter Felix av Bourbon-Parma (1893–1970). Hun hadde 6 barn. Hennes eldste barn, Jean av Luxembourg, etterfulgte henne som statsoverhode i 1964.

Under den tyske okkupasjonen av Luxembourg under andre verdenskrig flyktet hun med sin familie først til Lisboa og senere til London, hvor hun etablerte en eksilregjering. Hun fikk et fristed i USA, men vendte i 1942 tilbake til London sammen med sønnen Jean. Hun etablerte i 1945 ordenen Croix de Guerre for innsats i krigen.

Hun var søskenbarn av kong Gustaf VI Adolf. Hun adlet hans sønner Sigvard og Carl Johan og deres søskenbarn Lennart til grever av Wisborg da de gjennom ekteskap mistet sine svenske titler.

Se også 
 Liste over Luxembourgs storhertuger

Referanser 

Luxembourgs regenter
Personer fra kantonen Mersch
Den hvite ørns orden
Edwin Mills

Edwin Archer Mills (født 17. mai 1878, død 12. november 1946) var en britisk sportsutøver som deltok under flere olympiske leker. 
 
Mills ble olympisk mester i tautrekking første gang under OL 1908 i London. Han var med på det britiske laget City of London Police som beseiret Liverpool politiet i finalen. Han vant sin andre olympiske tittel i tautrekking tolv år senere, under OL 1920 i Antwerpen.

OL-medaljer 
  1908  London -  Gull i tautrekking  Storbritannia
  1920  Antwerpen -  Gull i tautrekking  Storbritannia
  1912  Stockholm - Sølv i tautrekking  Storbritannia

Eksterne lenker 
 

Britiske tautrekkere
Olympiske mestere for Storbritannia
Medaljevinnere under Sommer-OL 1908
Deltakere for Storbritannia under Sommer-OL 1908
Tautrekkere under Sommer-OL 1908
Medaljevinnere under Sommer-OL 1912
Deltakere for Storbritannia under Sommer-OL 1912
Tautrekkere under Sommer-OL 1912
Medaljevinnere under Sommer-OL 1920
Deltakere for Storbritannia under Sommer-OL 1920
Tautrekkere under Sommer-OL 1920
Personer fra distriktet Rugby
Fødsler i 1878
Dødsfall i 1946
Jean av Luxembourg

Jean av Luxembourg (Jean Benoit Guillaume Marie Robert Louis Antoine Adolphe Marc d'Aviano) (født 5. januar 1921 i Colmar-Berg, død 23. april 2019) var storhertug av Luxembourg 1964–2000.

Liv og virke

Bakgrunn 
Jean var sønn av storhertuginne Charlotte av Luxemburg og prinsgemal Felix av Bourbon-Parma. Han var den første mannlige arving siden fyrstehuset ble etablert.

Andre verdenskrig 
Under andre verdenskrig ble Luxembourg okkupert av tyske tropper, og storhertugfamilie flyktet via Lisboa og London til USA. Under krigen studerte Jean statsvitenskap ved Université Laval i Québec i Canada. Han reiste rundt i Nord- og Syd-Amerika for å samle støtte for sitt land. I november 1942 meldte han seg som frivillig i Irish Guards i den britiske hæren, tok militær utdannelse ved Royal Military Academy Sandhurst ble i juli 1943 løytnant. Noen dager etter landgangen i Normandie ble han i juni 1944 sendt til kontinentet. Han deltok i slaget om Caen og i frigjøringen av Brussel. Sammen med allierte styrker rykket han inn i hjemlandet 10. september 1944, men vendte snart tilbake til sin enhet og deltok i kampene ved Arnhem. Mot slutten av januar 1945 deltok han i kampene ved Reichswald. Jean tjenestegjorde krigen ut.

Arvefyrste og storhertug 

Som arvefyrste engasjerte Jean seg blant annet i speiderbevegelsen og IOC.

Hans mor abdiserte i 1964. Selv abdiserte han i 2000, 79 år gammel, til fordel for sin sønn Henri.

Han døde den 23. april 2019.

Ekteskap og barn 

Jean giftet seg i 1953 med Josephine-Charlotte av Belgia (1927–2005), datter av Leopold III av Belgia og Astrid av Sverige. De fikk fem barn:
 Marie-Astrid, født 1954
 Storhertug Henri, født 1955
 Jean, født 1957
 Margaretha, født 1957
 Guillaume, født 1963

Utmerkelser 
For sin innsats under andre verdenskrig mottok Jean det luxembourgske Croix de guerre med palme, samt Croix de la Résistance og Médaille militaire. Han mottok britiske 1939-1945 Star, France and Germany Star, Defence Medal og War Medal 1939-1945, det belgiske Croix de guerre, det franske Croix de guerre, amerikanske Silver Star og det nederlandske Orlogsherinneringskruis.

Storhertug Jean var innehaver av storkors med kjede av St. Olavs orden.

Se også 
 Liste over Luxembourgs storhertuger

Referanser 

Luxembourgs regenter
St. Olavs Orden
IOK-medlemmer
Marlatt og Gordons kognitive atferdsmodell

Marlatts og Gordons kognitive atferdsmodell er en modell som illustrerer prosessen ved et tilbakefall, eller at en klarer å stå imot, når en skal endre en negativ helseatferd. Modellen er utviklet av G. Alan Marlatt og J.R. Gordon (1985).

Tilbakefall er et stort problem ved blant annet rusavhengighet, tvangshandlinger, overvekt og depresjon, og ofte en viktig komponent i helseintervensjonsprogrammer. Modellen til Marlatt og Gordon illustrerer hva som skjer når en person som ønsker å endre en negativ helseatferd befinner seg i en høyrisikosituasjon, som dermed gjør en ekstra sårbar for et eventuelt tilbakefall eller glipp. Dette kan medføre både positive og negative konsekvenser, som blir illustrert i figuren til høyre:

Som illustrert øverst i denne figuren, kan man se hva som skjer når en person har utviklet en adekvat mestringsrespons, som derfor vil hemme muligheten for et tilbakefall. En adekvat mestringsrespons kan blant annet være og på forhånd øve seg på hva man skal gjøre i høyrisikosituasjoner, eller såkalt "self talk", altså at man oppmuntrer seg selv gjennom hele høyrisikosituasjonen. Dette vil da igjen føre til økt mestringstro, som på sikt vil føre til redusert sannsynlighet for tilbakefall, både i samme og i lignende situasjoner.

Illustrert nederst i figuren, viser dette hva som skjer når en person befinner seg i en høyrisikosituasjon og ikke har utviklet en adekvat mestringsrespons. Dette vil da føre til at følelsen av selvkontroll minskes, og belønningen som forventes med den negative atferden kan virke mer tiltalende. Personen vil da ha et tilbakefall, eller en glipp som blir vurdert som et mindre alvorlig tilbakefall. Dette kan føre til dissonans på grunn av en konflikt mellom det selvet man ønsker å være og det selvet man viser seg å være, å attribuere et tilbakefall til et personlighetstrekk er også svært kontraproduktivt. Ved at denne personen ikke klarer å overholde de reglene en har satt for seg selv, kan dette også føre til en følelse av å miste kontroll – dermed er det økt sannsynlighet for flere tilbakefall, eller at en i verste fall velger å gi opp.

Denne modellen viser betydningen av å ha utviklet en adekvat mestringsrespons, siden dette øker mestringstro og følelsen av selvkontroll. Det er da større sannsynlighet for at denne personen fortsetter å følge helseintervensjonsprogrammet.

Se også 
 Mestringstro
 Kognitiv adferdsterapi
 Mestringsrespons

Referanser

Litteratur 
 Taylor, Shelley E.(2008): Health Psychology, 7th Edition, London: McGraw-Hill
 Marlatt, G. A et. al, (1986), Understanding and Preventing Relapse, American Psychologist, Vol 4, No. 7, 765-782

Helsepsykologi
Hvitveismåler

Hvitveismåler (Coenocalpe lapidata) er en sommerfugl i gruppen av de egentlige målere  (Geometridae). Den er meget sjelden i Norge og er bare registrert tre ganger i landet.

Utseende 
En middelsstor (vingespenn 24 – 34 mm), slank, brunhvit til lysbrun måler. Forvingen er tilspisset hos hunnen, mer avrundet hos hannen. Den er brunhvit, lysbrun eller grå med 7-8 smale, mørke (brune til svarte) tverrstriper. Vingespissen har en nmørk skråstrek. Bakvingen er litt blekere enn forvingen, med tre mørke tverrstriper. Larven er lang og slank, lysgrønn med hvite lengdestriper.

Levevis 
Arten lever på fuktige heier, i myrlendt terreng, men også i skog. Larvens næringsplante synes være litt usikker, men den skal være funnet på engsoleie (Ranunculus acris), hvitveis (Anemone nemorosa), maurer (Galium spp.) og skogranke (Clematis alpina ssp. sibirica). De voksne målerne flyr om ettermiddagen og utover kvelden og natten, i september.

Utbredelse 
Arten finnes over det meste av Europa, bortsett fra Balkan, og videre østover til Mongolia, Altajfjellene og Kamtsjatka. Den er sjelden de fleste steder og er rødlistet i flere land. I Norge er den bare registrert tre ganger, i Oppland og Nord-Trøndelag, senest i Lierne i 1996.

Litteratur 
 Aarvik, Leif, Berggren, Kai, Hansen, Lars Ove. 2000. Norges Sommerfugler. Catalogus Lepidopterorum  Norwegiae. Norsk entomologisk forening. 192 sider. ISBN 82-995095-1-3
 Aarvik, Leif, Hansen, Lars Ove, Vladimir Kononenko. 2009. Norges Sommerfugler. Håndbok over Norges dagsommerfugler og nattsvermere. Norsk entomologisk forening, Naturhistorisk museum, Universitetet i Oslo. 432 sider. ISBN 978-82-996923-2-8

Eksterne lenker 
 
 Nettsiden Svenska Fjärilar, med bildegalleri
 UK moths, Coenocalpe lapidata
  www.nhm.uio.no/fakta/zoologi/insekter/norlep/  Norges sommerfugler – Et norskspråklig nettsted om norske sommerfugler.
 Bilde av larven, fra Kimmo's Lep site

Målere
Sommerfugler formelt beskrevet i 1809
Dyr formelt beskrevet av Jacob Hübner
Alain Bernard

Alain Bernard (født 1. mai 1983 i Aubagne) er en fransk svømmer som siden 2006 har tilhørt verdenseliten i frisvømming.

Bernard fikk sitt gjennombrudd i kortbane-EM 2007 da han vant gull på 100 m fri. Samme år deltok han på det franske laget som tok bronse på stafett 4 × 100 m fri i langbane-VM.

Under langbane-EM 2008 i Eindhoven tok han gull på såvel 50 meter fri som 10 m fri og noterte samtidig verdensrekord på begge distansene. På 100 m fri slo han Pieter van den Hoogenbands åtte år gamle verdensrekord da han først svømte på 47,60 i semifinalen og senere dagen etter forbedret verdensrekorden ytterligere til 47,50. På 50 m fri slo han i semifinalen australieren Eamon Sullivans én måned gamle verdensrekord da han svømte på 21,50. Imidlertid tok Sullivan tilbake verdensrekorden fire dager senere da han svømte på 21,41.

Bernard deltok i Sommer-OL 2008 hvor han vant gull på 100 m fri. Allerede i semifinalen svømte han på tiden 47,20, som var ny verdensrekord. I den andre semifinalen slo imidlertid Eamon Sullivan hans verdensrekord da han svømte på 47,05. I finalen vant Bernard på tiden 47,21, elleve hundredeler før Sullivan. Bernard svømte også den siste strekningen i stafettkonkurransen på 4 × 100 m fri der Frankrike endte på andreplass, bak USA. Han siste gren i OL var 50 m fri der han gikk til finalen og endte på tredjeplass bak brasilianske César Cielo Filho og franske Amaury Leveaux.

Eksterne lenker 
 

Personer fra Aubagne
Franske svømmere
Olympiske mestere for Frankrike
Olympiske sølvmedaljevinnere for Frankrike
Olympiske bronsemedaljevinnere for Frankrike
VM-sølvmedaljevinnere i svømmesport for Frankrike
VM-bronsemedaljevinnere i svømmesport for Frankrike
Europamestere i svømmesport for Frankrike
EM-sølvmedaljevinnere i svømmesport for Frankrike
EM-bronsemedaljevinnere i svømmesport for Frankrike
Deltakere for Frankrike under VM i svømmesport 2007
Medaljevinnere under Sommer-OL 2008
Deltakere for Frankrike under Sommer-OL 2008
Svømmere under Sommer-OL 2008
Deltakere for Frankrike under EM i svømmesport 2010
Deltakere for Frankrike under EM i svømmesport 2012
Medaljevinnere under Sommer-OL 2012
Deltakere for Frankrike under Sommer-OL 2012
Svømmere under Sommer-OL 2012
Årets svømmere i Europa
Tidligere verdensrekordholdere i svømming
Olympiske medaljevinnere i svømming